
Mi ta gusta hunga cu 
mi amigo Chuma. 

Nos ta bon amigo. 


Ora un di nos 

tin cu bay un 
caminda, 

nos ta bay hunto. 

Un dia, 

mi madushi a manda 
mi chines 

pa bay cumpra salo 
y zeta. 

Mi a bay cu Chuma. 

Na caminda, 
nos a mira 

i nos amigonan ta 
hunga futbol. 

"Futbol! 

Dushi, om!", 

mi a bisa. 

Ami tambe kier a 
hunga. 

Mi a bisa Chuma: 
| “Ban puntra nan 

si nos tambe mag 

hunga. 

Mi ta gusta hunga 

futbol masha." 

Chuma a contesta, 
"Ban chines prome, 
despues nos por bin 
hunga." 

Pero ami a contesta: 
"Ban hunga prome! 
Madushi no ta bay 
laga nos bin bek, 
no.” 

Nos ajoin nos 
amigonan 

pa hunga. 

Ami tabata e keeper. 
E gol tabata traha di 
dos piedra grandi. 

Mi a haci mi best pa 
catch e bala. 

Mi amigonan 

no a logra hinca 

ni un gol! 

Nos a hunga te ora e 
veld a yena cu santo. 

E ora ey numa nos a 
bay chines. 

Pero ... Madushi su 
cen a disparce! 

Mi a cuminsa yora. 


Chuma a grita: "Stop 
di yora, gayo! 

No ta abo kier a 
hunga prome?" 

Nos a bay cas bek 
sin salo y sin zeta. 
Nos a keda tur sushi 
y preocupa. 

Madushi tabata 
disgusta ora nos a 
yega cas. 

Prome cos cuela 
puntra tabata: 
"Unda boso tabata 
henter ora?" 

No a resta nada otro 
cu bisa e berdad. 
Madushi a pordona 
nos, pero el a avisa: 
"No bay hunga 
nunca mas sin pidi 
permiso." 

Nos a bay duna e 
patonan cuminda. Y 
mas despues, nos a 
dal un bon baño! 

Futbol! Dushi om! 
(Pa pia mento (Aru ba)) Na caminda pa cumpra salo y zeta pa madushi, dos mucha 


homber ta cuminsa hunga futbol cu nan amigonan! 


This is a Level 1 book for children who are eager to begin reading. 

